b'\n_START_ARTICLE_\nSamo Rugelj\n_START_SECTION_\n\xc5\xbdivljenjepis\n_START_PARAGRAPH_\nRodil se v dru\xc5\xbeini psihiatra Janeza Ruglja. Leta 1973 je za\xc4\x8del obiskovati Osnovno \xc5\xa1olo Ledina v Ljubljani. 1981 se je vpisal na Srednjo naravoslovno \xc5\xa1olo). Med letoma 1985 in 1986 je slu\xc5\xbeil vojsko v Beogradu, potem pa je \xc5\xa1tudiral na Fakulteti za naravoslovje in tehnologijo v Ljubljani ter leta 1992 pridobil naziv diplomiranega in\xc5\xbeenirja farmacije. Pripravni\xc5\xa1tvo je opravljal na Javni agenciji RS za zdravila in medicinske pripomo\xc4\x8dke)._NEWLINE_Leta 1994 se je zaposlil v farmacevtskem podjetju Lek, kjer je bil dve leti zadol\xc5\xbeen za prodajo farmacevtskih izdelkov v Aziji. Leta 1997 se je zaposlil v podjetju UMco (ustanovljenem leta 1992), postal njen direktor in ga usmeril v zalo\xc5\xbeni\xc5\xa1tvo. Od leta 2001 je tu glavni in odgovorni urednik. Zalo\xc5\xbeba izdaja psiholo\xc5\xa1ke, dru\xc5\xbebeno anga\xc5\xbeirane, esejisti\xc4\x8dne, filmske knjige in knjige za preobrazbo duha in telesa. Podjetje Za \xc4\x8dasopis Delo je za\xc4\x8del pisati na temo popkulture, konkretno o filmu in zalo\xc5\xbeni\xc5\xa1tvu._NEWLINE_Vpisal je magisterij iz evropske filmske industrije in leta 1999 magistriral na Ekonomski fakulteti v Ljubljani. Doktorat iz slovenskega zalo\xc5\xbeni\xc5\xa1tva je zagovarjal na Filozofski fakulteti v Ljubljani, na Oddelku za bibliotekarstvo, informacijsko znanost in knjigarstvo. Leta 2000 je soustanovil revijo Premiera in bil \xc5\xa1tirinajst let njen urednik in glavni pisec. Od leta 2001 je urednik knji\xc5\xbene zbirke Premiera. Pomagal je ustvariti in urejati revijo Bukla. Od leta 2013 pi\xc5\xa1e za portal SiOL.net._NEWLINE_Prejel je nagrado za najzalo\xc5\xbenika 2015. \xc5\xbdivi v Ljubljani z urednico in zalo\xc5\xbenico Renate Rugelj in ima tri otroke. V prostem \xc4\x8dasu se ukvarja s tekom, pohodni\xc5\xa1tvom in ultramaratonom.'